Մանր ու միջին բիզնես ստեղծել ցանկացողներն էլ մաքսային, հարկային մարմինների, ուղղակի հանցագործ տարրերի կողմից դրվում են այնպիսի պայմանների մեջ, որ դառնում է անիմաստ: Հանրապետության տարածքը եւ հատկապես Երեւանը դարձել են սրճարանների ու ռեստորանների, շուկաների ու կազինոների մի հսկայական հրապարակ: Ժողովրդի մեջ տարածված լուրերից հասկանալի է, որ ինչպես դրանց, այնպես էլ հանրապետությունում գործող շատ ձեռնարկությունների ստվերային տերերը երկրի բարձրաստիճան պաշտոնյաներն ու չինովնիկներն են կամ նրանց մերձավորները: